smcproject/ml-wiki-sentences huggingface dataset:
ആന ഘടികാരത്തിന്റെ വികസനവും നിർമ്മാണവും പൂർത്തിയാക്കിയ ശേഷം, അൽ-ജസാരി ഇങ്ങനെ എഴുതി: "ആന ഇന്ത്യൻ, ആഫ്രിക്കൻ സംസ്കാരങ്ങളെ പ്രതിനിധീകരിക്കുന്നു, രണ്ട് ഡ്രാഗണുകൾ ചൈനീസ് സംസ്കാരത്തെ പ്രതിനിധീകരിക്കുന്നു, ഫീനിക്സ് പേർഷ്യൻ സംസ്കാരത്തെ പ്രതിനിധീകരിക്കുന്നു, ജലവേല ഗ്രീക്ക് സംസ്കാരത്തെ പ്രതിനിധീകരിക്കുന്നു, തലപ്പാവ് ഇസ്ലാമിക സംസ്കാരത്തെ പ്രതിനിധീകരിക്കുന്നു. "
ഇത് തന്റെ ബഹുസാംസ്‌കാരിക മനോഭാവത്തെ പ്രകടിപ്പിക്കുന്നു.
യാന്ത്രികഘടന ദുബായിലെ ഇബ്ൻ ബത്തൂത്ത മാളിലെ ആന ഘടികാരത്തിന്റെപുനർനിർമ്മാണം.
തുർക്കിയിലെ മാർഡിനിലെ കാസിമിയെ മെഡ്രെസെയിൽ ഒരു പുനർനിർമ്മാണം
ആനയ്ക്കുള്ളിൽ ഒളിപ്പിച്ചുവച്ചിരിക്കുന്ന വെള്ളം നിറച്ചിരിക്കുന്ന തടത്തെ അടിസ്ഥാനമാക്കിയാണ് ഇതിൻറെ സമയക്രമീകരണം.
ബക്കറ്റിൽ വെള്ളത്തിൽ പൊങ്ങിക്കിടക്കുന്ന ആഴത്തിലുള്ള ഒരു പാത്രമുണ്ട്.
പക്ഷേ മധ്യഭാഗത്ത് ഒരു ചെറിയ ദ്വാരമുണ്ട്.
ഈ ദ്വാരത്തിലൂടെ പാത്രം നിറയ്ക്കാൻ അര മണിക്കൂർ എടുക്കും.
മുങ്ങിക്കൊണ്ടിരിക്കുന്ന പ്രക്രിയയിൽ, ആനയുടെ മുകളിൽ ഘടിപ്പിച്ചിരിക്കുന്ന ഗോപുരത്തിലെ ഒരു സീ-സോ മെക്കാനിസത്തിൽ ഘടിപ്പിച്ചിരിക്കുന്ന പാത്രത്തെ ഒരു ചരട് വലിക്കുന്നു.
ഇത് ഒരു പാമ്പിന്റെ വായിലേക്ക് വീഴുന്ന പന്തിനെ പുറത്തുവിടുന്നു.
ഇത് സർപ്പത്തെ മുന്നോട്ട് കുതിപ്പിക്കുന്നു.
ഇത് വെള്ളത്തിൽ നിന്ന് മുങ്ങിയ പാത്രത്തെ ചരടുകൾ വഴി പുറത്തെടുക്കുന്നു.
അതേ സമയം, ചരടുകളുടെ ഒരു സമ്പ്രദായം ടവറിലെ ഒരു രൂപം ഇടത്തോട്ടോ വലത്തോട്ടോ ഉയർത്താനും പാപ്പാൻ (മുന്നിലുള്ള ആന പാപ്പാൻ ) ഡ്രം അടിക്കാനും കാരണമാകുന്നു.
ഇത് ഒരു അര അല്ലെങ്കിൽ ഒരു മണിക്കൂർ സൂചിപ്പിക്കുന്നു.
അടുത്തതായി, പാമ്പ് പുറകോട്ടു പോകുന്നു.
പാത്രം ശൂന്യമാക്കാൻ ബോളുകൾ അപ്പർ റിസർവോയറിൽ നിലനിൽക്കുന്നിടത്തോളം കാലം ചക്രഗതി ആവർത്തിക്കുന്നു.
റോബോട്ട്
മെക്കാനിസത്തിൽ, ഒരു ഹ്യൂമനോയിഡ് റോബോട്ട് കൈത്താളത്തെ അടിക്കുകയും പിന്നീട്  ക്ലോക്കിലെന്നപോലെ ഒരു മെക്കാനിക്കൽ പക്ഷി "കുക്കൂ" എന്ന് ചിലക്കുകയും ചെയ്യുന്നു.
താൽക്കാലിക മണിക്കൂറുകളുടെ കടന്നുപോകൽ
ഘടികാരത്തിന്റെ മറ്റൊരു നൂതനമായ സവിശേഷത, അത് എങ്ങനെ താൽക്കാലിക മണിക്കൂറുകൾ രേഖപ്പെടുത്തുന്നു എന്നതായിരുന്നു.
അതായത് വർഷം മുഴുവനും ദിവസങ്ങളുടെ അസമമായ ദൈർഘ്യവുമായി പൊരുത്തപ്പെടുന്നതിന് ഒഴുക്കിന്റെ നിരക്ക് ദിവസവും മാറ്റേണ്ടതുണ്ട്.
ഇത് ചെയ്യുന്നതിന്, ക്ലോക്കിൽ രണ്ട് സംഭരണ ടാങ്കുകൾ ഉണ്ടായിരുന്നു.
മുകളിലെ ടാങ്ക് സമയത്തെ സൂചിപ്പിക്കുന്ന മെക്കാനിസങ്ങളുമായി ബന്ധിപ്പിച്ചിരിക്കുമ്പോൾ അടിഭാഗം ഫ്ലോ കൺട്രോൾ റെഗുലേറ്ററുമായി ബന്ധിപ്പിച്ചിരിക്കുന്നു.
നേരം പുലരുമ്പോൾ, ടാപ്പ് തുറന്ന് മുകളിലെ ടാങ്കിൽ നിന്ന് താഴത്തെ ടാങ്കിലേക്ക് ഫ്ലോട്ട് റെഗുലേറ്റർ വഴി വെള്ളം ഒഴുകുന്നു.
അത് റിസീവിംഗ് ടാങ്കിൽ സ്ഥിരമായ മർദ്ദം നിലനിർത്തുന്നതിന് സഹായിക്കുന്നു.
ആധുനിക പുനർനിർമ്മാണങ്ങൾ
ആന ഘടികാരത്തിന്റെ നിരവധി ആധുനിക പുനർനിർമ്മാണങ്ങൾ 1001 ഇൻവെൻഷൻസ് ഓർഗനൈസേഷൻ സൃഷ്ടിച്ചിട്ടുണ്ട്.
2006 മുതൽ ലോകമെമ്പാടും പര്യടനം നടത്തുന്ന 1001 കണ്ടുപിടുത്തങ്ങളുടെ വിദ്യാഭ്യാസ സയൻസ് പ്രദർശനങ്ങളുടെ ഭാഗമായാണ് ഈ പുനർനിർമ്മാണങ്ങൾ അവതരിപ്പിച്ചിരിക്കുന്നത്.
2010 ജനുവരിയിൽ ലണ്ടൻ സയൻസ് മ്യൂസിയം സന്ദർശിച്ചപ്പോൾ, 1001 കണ്ടുപിടുത്തങ്ങൾ നിർമ്മിച്ച അഞ്ച് മീറ്റർ ഉയരമുള്ള, പ്രവർത്തനക്ഷമമായ എലിഫന്റ് ക്ലോക്കിന്റെ പകർപ്പ് "അതിശയകരം" എന്ന് ബിബിസി പത്രപ്രവർത്തകൻ നിക്ക് ഹിയാം വിശേഷിപ്പിച്ചു.
ഐക്യ അറബ് എമിറേറ്റ്‌സിലെ ദുബായിലെ ഒരു ഷോപ്പിംഗ് മാളായ ഇബ്‌ൻ ബത്തൂത്ത മാളിൽ കേന്ദ്രബിന്ദുവായി ഇതിൻറെ പൂർണ്ണ വലുപ്പത്തിലുള്ള ഒരു ആധുനിക പകർപ്പ് കാണാം.
സ്വിറ്റ്‌സർലൻഡിലെ ലെ ലോക്കിലെ, ചാറ്റോ ഡെസ് മോണ്ട്‌സിലെ മ്യൂസി ഡി ഹോർലോഗറി ഡു ലോക്കലിന് പുറത്ത് മറ്റൊരു പകർപ്പ്  കാണാൻ കഴിയും.
മറ്റൊന്ന് സൗദി അറേബ്യയിലെ കിംഗ് അബ്ദുല്ല സയൻസ് ആൻഡ് ടെക്നോളജിയിലെ ഇസ്ലാമിലെ ശാസ്ത്ര സാങ്കേതിക മ്യൂസിയത്തിലും കാണാം.
ഇതും കാണുക മുസ്ലീം ലോകത്തെ കണ്ടുപിടുത്തങ്ങൾ ദാർ അൽ-മഗാന ദാർ അൽ-മുവാഖിത് റഫറൻസുകൾ ബാഹ്യ ലിങ്കുകൾ Elephant clocks എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഇബ്ൻ ബത്തൂത്ത മാൾ ആന ക്ലോക്കിന്റെ ഫോട്ടോ ഉൾപ്പെടെയുള്ള ലേഖനം .
ന്യൂയോർക്കിലെ മെട്രോപൊളിറ്റൻ മ്യൂസിയത്തിൽ നിന്നുള്ള വിവരങ്ങൾ .
സൗദി അരാംകോ വേൾഡ്: റിച്ചാർഡ് കോവിംഗ്ടണിന്റെ മൂന്നാം മാനം , ഫ്രാങ്ക്ഫർട്ടിലെ അദ്ദേഹത്തിന്റെ അറബിക്-ഇസ്ലാമിക് സയൻസ് മ്യൂസിയം, പ്രത്യേകിച്ച് ആന ക്ലോക്കിന്റെ മാതൃക, ഡോ. Elephant Clock (English) on Vimeo
ആന വളർത്തിയ വാനമ്പാടിയുടെ മകൻ ഇംഗ്ലീഷ് വിലാസം https://ml.wikipedia.org/wiki/Aana_Valarthiya_Vanampadiyude_Makan
നീലയുടെ ബാനറിൽ പി. സുബ്രഹ്മണ്യം സംവിധാനം ചെയ്തു നിർമിച്ച മലയാളചലച്ചിത്രമാണ് ആന വളർത്തിയ വാനമ്പാടിയുടെ മകൻ .
കുമാരസ്വാമി റിലീസിംഗ് കമ്പനി വിതരണം ചെയ്ത ഈ ചിത്രം 1971 ജൂലൈ 22-ന് കേരളത്തിൽ പ്രദർശനം തുടങ്ങി.
ജെമിനി ഗണേശൻ , ചോ രാമസ്വാമി , വിജയ നിർമ്മല , മനോരമ തുടങ്ങിയവർ അഭിനയിച്ച ഈ ചിത്രത്തിന്റെ സംഗീതം കെ.വി. മഹാദേവൻ ആണ് കൈകാര്യം ചെയ്തത്.
ഗാനങ്ങൾ ഒ.എൻ.വി. കുറുപ്പ് രചിച്ചു.
സുബ്രഹ്മണ്യത്തിന്റെ തന്നെ സംവിധാനത്തിൽ 1959-ൽ പുറത്തിറങ്ങിയ ആന വളർത്തിയ വാനമ്പാടി എന്ന ചിത്രത്തിന്റെ രണ്ടാം ഭാഗമായിരുന്നു ഈ ചിത്രം.
അഭിനേതാക്കൾ ജെമിനി ഗണേശൻ മനോഹർ ആനന്ദൻ ചോ രാമസ്വാമി വി.എസ്. രാഘവൻ ടി.കെ. ബാലചന്ദ്രൻ രാധാകൃഷ്ണൻ മാസ്റ്റർ പ്രഭാകർ രാജശ്രീ വിജയ നിർമ്മല കെ.വി. ശാന്തി മനോരമ എസ്.ഡി. സുബ്ബലക്ഷ്മി കണ്ണമ്മ ബേബി ശ്രീദേവി.
പിന്നണിഗായകർ കെ.ജെ. യേശുദാസ് എൽ.ആർ. ഈശ്വരി പി. ലീല പി. മാധുരി എസ്. ജാനകി അണിയറയിൽ സംവിധാനം, നിർമ്മാണം - പി. സുബ്രഹ്മണ്യം ബാനർ - നീല പ്രൊഡക്ഷൻസ് കഥ - നീലാ തിരക്കഥ - നാഗവള്ളി ആർ.എസ്. കുറുപ്പ് സംഭാഷണം - നാഗവള്ളി ആർ.എസ്. കുറുപ്പ് ഗനരചന - ഒ.എൻ.വി. കുറുപ്പ് സംഗീതം - കെ.വി. മഹാദേവൻ സിനിമാട്ടോഗ്രാഫി - മസ്താൻ ചിത്രസംയോജനം - എൻ. ഗോപാലകൃഷ്ണൻ .
ഗാനങ്ങൾ ഗാനരചന - ഒ.എൻ.വി. കുറുപ്പ് സംഗീതം - കെ.വി. മഹാദേവൻ ക്ര.
ഗാനം ആലാപനം 1 എങ്ങെങ്ങോ ഉല്ലാസയാത്ര എസ്. ജാനകി 2 ഹെയ്യ വില്ലെടു വാളെടു എൽ.ആർ. ഈശ്വരി 3 ജാം ജാം ജാമെന്നു യേശുദാസ് , പി ലീല 4 കൺകോണിൽ കനവിന്റെ യേശുദാസ് , എസ്. ജാനകി 5 രാജാവിന്റെ തിരുമകന് പി ലീല, പി മാധുരി 6 വിരുന്നിന് വിളിക്കേണം എസ്. ജാനകി , എൽ.ആർ. ഈശ്വരി .
അവലംബം പുറത്തേക്കുള്ള കണ്ണികൾ മലയാളചലച്ചിത്രം ഡേറ്റബേസിൽ നിന്ന് ആന വളർത്തിയ വാനമ്പാടിയുടെ മകൻ
ആനകം ഈ താൾ മെച്ചപ്പെടുത്തുകയോ ഇതിലുള്ള പ്രശ്നങ്ങൾ സം‌വാദം താളിൽ രേഖപ്പെടുത്തുകയോ ചെയ്യേണ്ടതാണ്‌.
വലിയ ഒരുതരം ചെണ്ട ആണ് ആനകം .
നഗരാവ് എന്നും തപ്പട്ട എന്നും ഇതിനു പേരുണ്ട്.
ഇത് മംഗളകർമാനുഷ്ഠാനങ്ങളോട് അനുബന്ധിച്ച് ഉപയോഗിക്കുന്നു.
പടഹധ്വനി മുഴക്കുന്നതിനും ആനകം ഉപയോഗിച്ചിരുന്നു.
സൈനികരെ ഉത്തേജിപ്പിക്കാനുള്ള കഴിവ് ഇതിന്റെ ശബ്ദത്തിനുണ്ടെന്നു കരുതപ്പെടുന്നു.
ഇതിന്റെ ഒരുവശത്തുമാത്രം അടിച്ചാണ് ശബ്ദം ഉണ്ടാക്കുന്നത്.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ആനകം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ആന വളർത്തിയ വാനമ്പാടി
നീലാ പ്രൊഡക്ഷൻസിന്റെ ആന വളർത്തിയ വാനമ്പാടി 1959 പുറത്തിറങ്ങിയ മലയാള ചലച്ചിത്രമാണ് .
പി. സുബ്രഹ്മണ്യം സംവിധാനം ചെയ്ത ഈ ചിത്രത്തിന്റെ നിർമ്മാണവും അദ്ദേഹം തന്നെ നിർവഹിച്ചു.
കഥ നീലായുടേയും സംഭാഷണം തിക്കുറിശ്ശി സുകുമാരൻ നായരുടേതുമാണ് .
തിരുനയിനാർകുറിച്ചി എഴുതിയ ഗാനങ്ങൾക്ക് ബ്രദർ ലക്ഷ്മണൻ സംഗീതം നൽകി.
മെരിലാൻഡിൽ നിർമിച്ച പ്രസ്തുത ചിത്രം കുമാരസ്വാമി ആൻഡ് കമ്പനി വിതരണം ചെയ്തു.
1959 ഫെബ്രുവരി മാസം 18-ന് ചിത്രം പ്രദർശിപ്പിച്ചു തുടങ്ങി.
1971-ൽ ചിത്രത്തിന്റെ രണ്ടാം ഭാഗം, ആന വളർത്തിയ വാനമ്പാടിയുടെ മകൻ എന്ന പേരിൽ പ്രദർശനത്തിനെത്തി.
മലയാളചലച്ചിത്രത്തിലെ ആദ്യ രണ്ടാം ഭാഗമായി ഈ ചിത്രത്തെ കണക്കാക്കുന്നു.
കഥാസാരം സിങ്കപ്പൂരിലെ ഒരു എസ്റ്റേറ്റ് ഉടമസ്ഥനാണ് ശെൽ‌വവതി.
നാട്ടിൽ കഴിഞ്ഞിരുന്ന ഭാര്യ ലക്ഷ്മി കൈക്കുഞ്ഞുമായി വിമാനത്തിൽ സിങ്കപ്പൂരിലേയ്ക്ക് പോകുന്ന വഴി വിമാനം തകർന്നു.
അവിചാരിതമായി ഉണ്ടായ അത്യാഹിതത്തിൽ നിന്നു ആ പിഞ്ചുകുഞ്ഞു മാത്രം അത്ഭുതകരമായ വിധത്തിൽ രക്ഷപ്പെട്ടു.
ഒരു കരിമ്പടത്തിനുള്ളിൽ മരക്കൊമ്പിൽ ഉടക്കി കിടന്നു കരഞ്ഞു വിളിച്ച ആ പെൺകുഞ്ഞിനെ ആദിയപ്പൻ എന്ന കുരങ്ങ് കണ്ടു പിടിക്കുന്നു.
ഭീമരാജൻ എന്ന ആന ആ ഓമനക്കുഞ്ഞിനെ തുമ്പിക്കയ്യിൽ കോരിയെടുത്ത് തന്റെ യജമാനനായ ധർമ്മരാജനെ ഏല്പിച്ചു.
നഗരജീവിതം വെറുത്ത് ആരണ്യവാസം കൈക്കൊണ്ട ധർമ്മരാജൻ അവൾക്കു മല്ലിയെന്നു പേരിട്ടു സ്വന്തം പുത്രിയെപ്പോലെ വളർത്തി.
സിങ്കപ്പൂരിൽ നിന്നും നിരാശാഭരിതനായി നാട്ടിൽ മടങ്ങിയെത്തിയ ശെൽ‌വവതി തന്റെ സഹോദരി സരസ്വതിയുടെ മകൻ ശേഖറിനെ വളർത്തി അവന്റെ ഭാവി ഭാസുരമാക്കുന്നതിൽ മാത്രം ശ്രദ്ധിച്ചു കഴിഞ്ഞു വന്നു.
കാനം പിന്നെ പല പ്രാവശ്യം പൂത്തു.
മല്ലിക ആ കാടിന്റെ സ്വർണ്ണകുമാരിയായി വളർന്നു.
അവൾ ഒരു വാനമ്പാടിയായി കാട്ടുപൂക്കളും കാട്ടരുവിയുമായി ഉല്ലസിച്ചു ജീവിച്ചു.
കാട്ടിൽ താവളമടിച്ചു കൊള്ള നടത്തി വന്നിരുന്ന ഒരു തസ്ക്കര വീരൻ ഒരു ദിവസം മല്ലിയെ കണ്ടുമുട്ടി.
ആരെയും ആകർഷിക്കത്തക്ക ആകാരസൗകുമാര്യം നിറഞ്ഞു നിന്ന ആ കാട്ടുമങ്കയിൽ ആ പരാക്രമിയ്ക്ക് അടക്കാനാവാത്ത അഭിനിവേശം ഉണ്ടായി.
അവളെ അപഹരിക്കുവാൻ അവൻ നേരം നോക്കി കഴിഞ്ഞു.
ഒരപസർപ്പക വിദഗ്ധനായി കഴിഞ്ഞിരുന്ന ശേഖറെ വനത്തിൽ മറഞ്ഞു കഴിഞ്ഞിരുന്ന കൊള്ള സംഘത്തിനെ പിടിക്കുവാൻ അധികാരികൾ നിയോഗിക്കുന്നു.
അതിലേക്കായി കാട്ടിലെത്തിയ ശേഖർ ഒരു ദിവസം വനസുന്ദരിയായ മല്ലിയെ കണ്ടുമുട്ടുന്നു.
പ്രഥമദർശനത്തിൽ തന്നെ അകം കൊണ്ടടുത്തു കഴിഞ്ഞ അവർ വീണ്ടും കണ്ടുമുട്ടി കഥകളും കാര്യങ്ങളും പറഞ്ഞ് പിരിക്കുവാനാകാത്ത ഹൃദയ ബന്ധത്തിലായി.
ശേഖറുമായുള്ള ബന്ധം ധർമ്മരാജനു ഇഷ്ടമായില്ല.
അയാളുടെ ഉപദേശ നിർദ്ദേശങ്ങളൊന്നും അനുരാഗവതിയായ മല്ലിയുടെ മനസ്സിലെ ചിത്രം മായിക്കാൻ ഉപകരിച്ചില്ല.
ഇതിനിടയിൽ കൊള്ള സംഘത്തെ മുഴുവൻ ശേഖറും കൂട്ടരും കൂടി പിടികൂടി.
മല്ലിയെത്തേടി മരക്കൊമ്പുകളിൽ കെട്ടിയുണ്ടാക്കിയിരുന്ന അവളുടെ വീട്ടിൽ ചെന്നു.
മല്ലിയുടെ വീട് കത്തിയെരിയുന്നു.
തീയിൽ വെന്തു മരിച്ചു പോയ തന്റെ അച്ഛനെ വിളിച്ചു കരൾപൊട്ടിക്കരയുന്ന മല്ലി.
ജീവിതത്തിൽ ഉറ്റവരായി മറ്റാരുമില്ലാത്ത തന്റെ ഹൃദയേശ്വരിയെ ശേഖർ നാട്ടിലേയ്ക്ക് കൂട്ടിക്കൊണ്ടു പോകുന്നു.
ശെൽ‌വവതിയുടെ സഹോദരനായ അരുണാചലത്തിന്റെ മകൾ മോഹന ശേഖറെ സ്നേഹിച്ചിരുന്നു.
ആ രാഗവായ്പ് മോഹനയുടെ അമ്മയ്ക്ക് ഹിതകരമായിരുന്നില്ല.
സ്വസഹോദരനായ അഴകു സുന്ദരത്തിനു മോഹനയെ വിവാഹം ചെയ്തു കൊടുക്കണമെന്നായിരുന്നു അങ്കമുത്തുവിന്റെ ഉദ്ദേശം.
പക്ഷേ ശേഖറിന്റെ അമ്മയ്ക്കും അമ്മാവനും ഇഷ്ടപ്പെട്ട വിധത്തിൽ ശേഖറുമായുള്ള മോഹനയുടെ വിവാഹം നിശ്ചയിച്ചു കഴിഞ്ഞപ്പോഴാണ് മല്ലിയും കാട്ടുകുരങ്ങൻ കൂട്ടുകാരനുമായി ശേഖർ നാട്ടിലെത്തിയത്.
അഴകുസുന്ദരം മോഹനയെ നഷ്ടപ്പെടുന്നത് ഇഷ്ടപ്പെട്ടില്ല.
സംഘട്ടനങ്ങൾ സത്യത്തിന്റെ ഇരുട്ടറയിൽ വെളിച്ചം പകർന്നു.
തീയിൽ വീണു മരണമടഞ്ഞു എന്നു കരുതപ്പെട്ട ധർമ്മരാജൻ നാട്ടിലെത്തി.
യഥാർത്ഥ കൊള്ളക്കാരൻ അഴക് സുന്ദരമാണെന്ന സത്യത്തിനോടൊപ്പം മല്ലി ശെൽ‌വ വതിയുടെ നഷ്ടപ്പെട്ട ഓമന മകളാണെന്നും അറിവായി.
അഴക സുന്ദരം അഴിക്കുള്ളിലേയ്ക്കും മല്ലിക മണിയറയിലേയ്ക്കും ആനയിക്കപ്പെടുന്നു.
അഭിനേതാക്കൾ തിക്കുറിശ്ശി സുകുമാരൻ നായർ ഡി. ബലസുബ്രഹ്മണ്യൻ എം.എൻ. നമ്പ്യാർ ശ്രീറാം എസ്.പി. പിള്ള ബഹദൂർ ഫ്രൻസിസ് രാമസ്വാമി മിസ് കുമാരി ശാന്തി എസ്.ഡി. സുബ്ബലക്ഷ്മി സി.കെ. സരസ്വതി പിന്നണിഗായകർ എ.എം. രാജ ജമുനാ റാണി പി. ലീല പി.ബി. ശ്രീനിവാസ് അവലംബം പുറത്തേക്കുള്ള കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് ആന വളർത്തിയ വാനമ്പാടി.
ആനക്കയം കാർഷിക ഗവേഷണകേന്ദ്രം
11°5′23.91″N 76°7′13.11″E ﻿ / ﻿ 11.0899750°N 76.1203083°E ﻿ / 11.0899750; 76.1203083 മഞ്ചേരി ഭാഗത്ത് നിന്നുള്ള പ്രവേശനകവാടം
കേരളത്തിലെ കാർഷിക ഗവേഷണ കേന്ദ്രങ്ങളിൽ ഒന്നായ ആനക്കയം കാർഷിക ഗവേഷണ കേന്ദ്രം മലപ്പുറം ജില്ലയിലെ മഞ്ചേരിക്കടുത്തുള്ള ആനക്കയത്ത് സഥിതി ചെയ്യുന്നു.
കേരള കാർഷിക സർവ്വകലാശാലയുടെ കീഴിലുള്ള ഈ സ്ഥാപനം പ്രധാനമായും കശുമാവിലും മറ്റു ഫലവൃക്ഷങ്ങളിലും ഗവേഷണം നടത്തി വരുന്നു.
ചരിത്രം പ്രധാന ഓഫീസ് കെട്ടിടം
സംസ്ഥാന കൃഷിവകുപ്പിന് കീഴിൽ 1963 ലാണ് കശുമാവ് ഗവേഷണ കേന്ദ്രം സ്ഥാപിതമായത്.
മലപ്പുറം, കോഴിക്കോട്, പാലക്കാട് ജില്ലകളിലെ കർഷകർക്ക് വിവിധ കൃഷിരീതികളെക്കുറിച്ച് അറിവ് നൽകുന്നതോടൊപ്പം കശുമാവ് ഗവേഷണ രംഗത്ത് പ്രവർത്തനം വിപുലപ്പെടുത്തുക എന്നതായിരുന്നു ഈ സ്ഥാപനത്തിന്റെ ആദ്യകാല പ്രവ‍ർത്തനങ്ങൾ.
ഈ മേഖലയിൽ ശ്രദ്ധേയമായ നേട്ടങ്ങൾ കൈവരിക്കാനും സ്ഥാപനത്തിന് സാധിച്ചു.
18 ഇനം മാതൃസസ്യങ്ങളിൽ നിന്നായി 216 സങ്കരബീജങ്ങളാണു് ഇവിടെ പരിപോഷിപ്പിച്ചുകൊണ്ടിരിക്കുന്നതു്.
ഇതിൽ ആനക്കയം-1, ധാരാശ്രീ, മൃദുല എന്നീ ഇനം കശുമാവുകൾ കാർഷികോൽപ്പാദനത്തിനായി വിതരണം ചെയ്യുന്നുണ്ടു്.
9.92 ഹെൿടർ ആണ്‌.
ഇതിൽ 8 ഹെക്ടറും കശുമാവ് കൃഷിക്കു വേണ്ടിയാണ് ഉപയോഗിച്ചുകൊണ്ടിരുന്നത്.
അവസാനം ഇവിടെനിന്ന് പുറത്തിറക്കിയ ശ്രീ എന്ന കശുമാവ് ഇനം ഉയർന്ന ഉദ്പാദനക്ഷമതയുള്ളതും കശുവണ്ടിയുടെ വലിപ്പത്തിന്റെ കാര്യത്തിലും കീടപ്രതിരോധശേഷയിലും മുന്നിട്ട് നി‍ൽക്കുന്നതും തേയിലകൊതുകിനെതിരെ പ്രതിരോധശേഷിയുള്ളതുമാണ്.
സംസ്ഥാനത്ത് കശുവണ്ടിയുദ്പാദനം വർദ്ധിപ്പിക്കുക എന്ന ലക്ഷ്യത്തോടെ ഗുണമേന്മയേറിയ പതിനായിരക്കണക്കിനു കശുമാവിൻ തൈകൾ ഇവിടെ ഉത്പാദിപ്പിച്ച് വിവിധ കൃഷിഭവനുകൾ വഴി ഇവിടെ നിന്ന് വിതരണം ചെയ്തിട്ടുണ്ട്.
കാർഷിക ഗവേഷണ കേന്ദ്രം തൊഴിൽപരിശീലന കേന്ദ്രം
25 ഏക്കർ വിസ്തൃതിയുള്ള ഈ ഗവേഷണ കേന്ദ്രം 1972 ൽ കൃഷിവകുപ്പിൽനിന്നും കേരള കാർഷിക സർവകലാശാല ഏറ്റെടുത്തു.
കാർഷിക ഗവേഷണ കേന്ദ്രം ആനക്കയം എന്ന പേരി‍ൽ അതിന് ശേഷം പുനർനാമകരണം ചെയ്യുകയുണ്ടായി.
പത്തോളം ഹെക്ടറിൽ ഒരിഞ്ച് സ്ഥലവും പാഴാക്കാതെയുള്ള പ്രവ‍ർത്തനങ്ങളാണ് ആനക്കയം കാർഷിക ഗവേഷണ കേന്ദ്രത്തെ ശ്രദ്ധേയമാക്കുന്നത്.
അത്യൂൽപാദന ശേഷിയുള്ള മാവ്, പ്ലാവ്, മാങ്കോസ്റ്റീൻ, റമ്പുട്ടാൻ, നെല്ലി, സപ്പോട്ട, നാരകം, മുന്തിരി,  തുടങ്ങിയ നിരവധിയിനത്തിൽപെട്ട ഫലവൃക്ഷതൈകൾ, അലങ്കാരച്ചെടികൾ, പൂച്ചെടികൾ, എന്നിവയെല്ലാം ഇവിടെ ഉദ്പാദിപ്പിച്ച് കുറഞ്ഞ നിരക്കിൽ ഇവിടെ നിന്ന് വിതരണം ചെയ്ചുന്നുണ്ട്.
വാഴ, തെങ്ങ്, കൊക്കോ എന്നിവയുടെ തൈകളും വിതരണം ചെയ്യുന്നു.
മികച്ചയിനം പച്ചക്കറി വിത്തിനങ്ങളും ഉപഭോക്താക്കൾക്ക് ലഭ്യമാക്കുന്നുണ്ട്.
സീഡ് വില്ലേജ് പദ്ധതി
വിത്തിനങ്ങളും തൈകളും കേന്ദ്രത്തി‍ൽ നിർമിച്ച് വിതരണം ചെയ്യുന്നതിന് പുറമെ വിവിധപ്രദേശങ്ങളിലെ ക‍ർഷകർക്ക് ആവശ്യമായ സഹായവും നിർദ്ദേശവും നൽകി ക‍ർഷകരുടെ പങ്കാളിത്തത്തോടെ വിത്തുഗ്രാമങ്ങൾക്ക് രൂപം ന‍ൽകുകയും അവരിലൂടെ ലഭിക്കുന്ന വിത്തുകളും തൈകളും ശേഖരിച്ച് വിതരണം ചെയ്യുന്ന പദ്ധതിയാണ് സീഡ് വില്ലേജ് പദ്ധതി.
മാവ്, പ്ലാവ്, മാങ്കോസ്റ്റീൻ, റമ്പുട്ടാൻ അലങ്കാര ചെടികൾ തുടങ്ങിയവയുടെ തൈകൾ ഉൽപാദിപ്പിക്കുന്നതിന് റൂട്ട് സ്റ്റോക്ക് നഴ്സറിയും ഇവിടെ സജ്ജമാക്കിയിരിക്കുന്നു.
പച്ചക്കറി കൃഷി പച്ചക്കറി കൃഷിയിൽനിന്ന്
അത്യു‍ൽപാദന ശേഷിയുള്ള ധാരാളം പച്ചക്കറികൾ ഈ ഗവേഷണ കേന്ദ്രത്തിൽനിന്ന് വിത്തായും തൈ ആയും വിതരണം ചെയ്തുവരുന്നു.
തക്കാളി, മുളക്, വെണ്ട തുടങ്ങിയവയും കാബേജ്, കോളിഫ്ലവർ എന്നിവയും വിപുലമായ രീതിയിൽ തന്നെ ഇവിടെ കൃഷിചെയ്യുകയും വിത്തുകളുൽപാദിപ്പിച്ച് വിതരണത്തിനായി തയ്യാറാക്കുകയും ചെയ്യുന്നു.
പരിശീലന കോഴ്സ്
വൊക്കേഷണൽ ഹയർസെക്കണ്ടറി പൂർത്തിയാക്കിയ വിദ്യാർഥികൾക്ക് 6 മാസത്തെ ഒരു പരിശീലന കോഴ്സ് 2008 മുതൽ ഇവിടെ ആരംഭിക്കുകയുണ്ടായി.
പ്രതിമാസ സ്റ്റൈപന്റ് നൽകുന്ന ഈ കോഴ്സുകൊണ്ട് ഉദ്ദേശിക്കുന്നത് വിവിധയിനം കൃഷിരീതികൾ വരും തലമുറക്ക് പരിചയപ്പെടുത്തുക, കാർഷികമേഖലയോട് പുതുതലമുറക്ക് താ‍ൽപര്യമുണ്ടാക്കുക എന്നതാണ്.
ഈ കോഴ്സിലൂടെ ഇതിനകം നൂറുകണക്കിന് വിദ്യാർഥികൾക്ക് വിവിധകൃഷിരീതികളിൽ ഇവിടെ നിന്ന് പരിശീലനം നേടി പുറത്തിറങ്ങിയിട്ടുണ്ട്.
പരിശീലനം പൂർത്തിയാക്കിയ വിദ്യാർഥികൾ സ്വയം സഹായ സംഘമെന്ന കൂട്ടായ്മ രൂപീകരിച്ച് കാർഷിക വികസന കേന്ദ്രത്തിൽ പ്രവർത്തിക്കുന്നുണ്ട്.
കേന്ദ്രത്തിലേക്ക് ആവശ്യമായ നടീൽ വസ്തുക്കളുടെ ഉദ്പാദനത്തിൽ ഈ യുവ കൂട്ടായ്മയുടെ പങ്ക് നിസ്സീമമാണ്.
ലാഭം പങ്കുവെക്കുന്ന തരത്തിലാണ് ഇവരുടെ പ്രവർത്തനമെന്നതിനാൽ ഇതിൽ പങ്കാളികളായ വിദ്യാർഥികൾക്ക് നല്ല വരുമാനം കണ്ടെത്താനും കഴിയുന്നുണ്ട്.
കർഷകർക്കും കാർഷിക വിദ്യാർഥികൾക്കും, വനിതകൾക്കും യുവാക്കൾക്കും തുടർച്ചയായി വിവിധ പരിശീലന പരിപാടികൾ സംഘടിപ്പിക്കുന്നതിനും അതുവഴി കാർഷിക രംഗത്തെ പുതിയ കണ്ടുപിടിത്തങ്ങൾ പൊതുജനങ്ങളിലെത്തിക്കുന്നതിനും ഈ സ്ഥാപനത്തിന് സാധിക്കുന്നുണ്ട്.
ഹോർട്ടികൾച്ചർ, പ്ലാന്റ് പ്രോപ്പഗേഷൻ, ടിഷ്യൂകൾച്ചർ, ബയോടെക്നോളജി, ഹൈടെക് ഹോ‍ർട്ടികൾച്ചർ, റെയിൻവാട്ടർ കൺസർവേഷൻ, കോമേഴ്സ്യൽ ക്രോപ്പ് പ്രൊഡക്ഷൻ എന്നിവയിലാണ്.
അഗ്രികൾച്ചർ പി.ജി. വിദ്യാർഥികൾക്ക് പരിശീലനം നൽകുന്നത്.
ബിരുദധാരികൾ, കൃഷിവകുപ്പ് ഉദ്യോഗസ്ഥർ എന്നിവർക്കും ഇവിടെ പരിശീലനം നൽകാറുണ്ട്.
കർഷകർക്കും വിദ്യാർഥികൾക്കും വിവിധ കാർഷിക വിളകൾ ഉൽപാദിപ്പിക്കാൻ വേണ്ട പ്രായോഗിക പരിശീലനം ഇവിടെ ലഭ്യമാണ്.
കാലാവസ്ഥാ നിരീക്ഷണ കേന്ദ്രം കാലവസ്ഥാ നിരീക്ഷണ കേന്ദ്രം
ഈ കേന്ദ്രത്തിന്റെ ഉയരമുള്ള സ്ഥലത്ത് സ്ഥാപിതമായ കാലാവസ്ഥനിരീക്ഷണ കേന്ദ്രം കൃഷിവകുപ്പിനും മറ്റും വേണ്ട കാലാവസ്ഥ വിവരങ്ങൾ നൽകി വരുന്നു.
ആഗ്രോടൂറിസ്റ്റ് കേന്ദ്രം
കാർഷിക ഗവേഷണവും അനുബന്ധ പ്രവർത്തനങ്ങളും നടക്കുന്ന ഒരിടം എന്നതിൽ കവിഞ്ഞ്, വർണചെടികളും പുഷ്പങ്ങളും കായഫലങ്ങളും നിറഞ്ഞ ഒരു ഉദ്യാനമെന്ന തലത്തിലേക്ക് വികസിച്ച ഈ കേന്ദ്രം കുളി‍ർമയേകുന്ന ഒരു സന്ദർശന അനുഭവം കൂടി നൽകുന്നു.
അതുകൊണ്ട് തന്നെ സംസ്ഥാനത്തിനകത്ത് നിന്നും പുറത്തുനിന്നുമുള്ള വിദ്യാർഥികളും കർഷകരും പഠനപ്രവ‍ർത്തനങ്ങളുടെ ഭാഗമായി ഇവിടെ സന്ദർഷിക്കാനെത്തുന്നു.
സന്ദർശകർക്ക് ഗവേഷണ കേന്ദ്രത്തിന്റെ പ്രവർത്തനങ്ങൾ വിശദീകരിച്ചുനൽകാനും സംശയദൂരീകരണത്തിനും ഇവിടുത്തെ ജീവനക്കാർ സദാസന്നദ്ധരാണ്.
പുതുതലമുറയിൽ കൃഷിയോട് ആഭ്യമുഖ്യം വളർത്തുന്നതിന് ഈ സന്ദർശനങ്ങൾ ഏറെ സഹായകമാകും.
ഇക്കാര്യങ്ങളിൽ കൂടുതൽ മുന്നോട്ട് പോകുന്നതിനായി കേരളാ സർവകലാശാലയുടെ പ്രഥമ ആഗ്രോടൂറിസം കേന്ദ്രമായി വികസിപ്പിക്കുന്നതിന് സംസ്ഥാന സർക്കാരിന്റെ അനുമതി ലഭിച്ചു.
അതോടെ പഠനയാത്രയുടെ ഭാഗമായി വിവിധ വിദ്യാഭ്യാസ സ്ഥാപനങ്ങളിൽനിന്നും കർഷക യൂണിറ്റുകളിൽനിന്നും ഇവിടെ എത്തുന്നവർക്ക് ഇന്നുള്ളതിൽനിന്നും കൂടുതൽ സൗകര്യം ലഭിക്കുന്നതിനും ഇത് ഗുണകരമാകും.
ഗവേഷണ കേന്ദ്രത്തെ Centre of Excellence in Hi-tech Horticulture ആയി അംഗീകരിക്കാനുള്ള പ്രവർത്തനം പുരോഗമിക്കുന്നു.
ചിത്രശാ‍ല കാർഷികഗവേഷണ കേന്ദ്രത്തിൽ നിന്നും കൂടുതൽ ചിത്രങ്ങൾ മഞ്ചേരി ഭാഗത്തുനിന്നുള്ള കവാടം കാലാവസ്ഥാ നിരീക്ഷണ കേന്ദ്രം തൊഴിൽപരിശീലന കേന്ദ്രം ഓഫീസ് കെട്ടിടം മഴവെള്ള സംഭരണ കുളം-1 മഴവെള്ള സംഭരണ കുളം-2 പച്ചക്കറി കൃഷി- തക്കാളി പച്ചക്കറി കൃഷി- കാബേജ് അവലംബം
ആന സംരക്ഷണപദ്ധതി ഇംഗ്ലീഷ് വിലാസം https://ml.wikipedia.org/wiki/Project_Elephant പരമ്പര ഇന്ത്യയുടെ വന്യജീവിസമ്പത്ത് ജൈവവൈവിധ്യം സസ്യജാലവും ജന്തുജാലവും ഒച്ചുകൾ · ഉറുമ്പുകൾ · തുമ്പികൾ ചിത്രശലഭങ്ങൾ · നിശാശലഭങ്ങൾ · ഏട്ടുകാലികൾ മത്സ്യങ്ങൾ · ഉഭയജീവികൾ · ഉരഗങ്ങൾ · പക്ഷികൾ സസ്തനികൾ · വംശനാശഭീഷണി നേരിടുന്ന ജീവികൾ സംരക്ഷിതമേഖലകൾ സംരക്ഷിത മേഖലകൾ ( പട്ടിക ) ദേശീയോദ്യാനങ്ങൾ Biosphere reserves വന്യജീവി സങ്കേതങ്ങൾ റാംസർ തണ്ണീർതടമേഖലകൾ Conservation areas Private protected areas Reserved/protected forests Conservation/community reserves Communal forests Marine and littoral protected areas അനുബന്ധം Natural history · Ecoregions Forestry · വിനോദസഞ്ചാരം സസ്യോദ്യാനങ്ങളും മൃഗശാലകളും Environmental issues സംഘടനകൾ ദേശീയം മന്ത്രാലയം · സേവ · ‎സർവ്വേ വൈൽഡ് ലൈഫ് ഇൻസ്റ്റിറ്റ്യൂട്ട് · ഫോറസ്റ്റ് മാനേജ്‌മെന്റ് മൃഗശാലാ അതോറിറ്റി · സൂ ഔട്റീച്ച് അന്താരാഷ്ട്രം CITES · ഐ.യു.സി.എൻ · SAZARC WAZA · WSPA · വേൾഡ് വൈഡ് ഫണ്ട് ഫോർ നേച്ചർ സംരക്ഷണം പദ്ധതികൾ കടുവ · ആന സംയോജിത നിയമങ്ങൾ 1972-ലെ വന നിയമം 1972-ലെ വന്യജീവിസംരക്ഷണ നിയമം 2003-ലെ വന്യജീവി (സംരക്ഷണ) ഭേദഗതി നിയമം ക സ തി
1992 ഫെബ്രുവരിയിൽ  കേന്ദ്ര വന പരിസ്ഥിതി മന്ത്രാലയം ഇന്ത്യയിൽ ആനകളുടെ സംരക്ഷണത്തിന് ആവിഷ്കരിച്ച പദ്ധതിയാണ് ആന സംരക്ഷണപദ്ധതി .
ആനകൾ വസിക്കുന്ന പ്രദേശങ്ങളും അവയുടെ സഞ്ചാരമാർഗ്ഗങ്ങളും ഒരുപോലെ സംരക്ഷിക്കുന്നതിനുള്ള പദ്ധതിയാണിത്.
60000 ചതുരശ്ര കി.
മീറ്ററിൽ കൂടുതൽ വ്യാപിച്ചുകിടക്കുന്ന 33 ആന സംരക്ഷണകേന്ദ്രങ്ങൾ ഇന്ത്യയിലുണ്ട്.
2010-2011 ൽ ആനസംരക്ഷണസ്റ്റാറ്റസ് നൽകിയ വന്യജീവിസങ്കേതമാണ് Bhadra വന്യജീവിസങ്കേതം.
ഇന്ത്യയിലെ 13 സംസ്ഥാനങ്ങളിലാണ് പദ്ധതി ആദ്യമായി നിലവിൽ വന്നത്.
ആന്ധ്രപ്രദേശ്, അരുണാചൽ പ്രദേശ്, ആസ്സാം, ജാർഖണ്ഡ്, കർണ്ണാടക, കേരള, മേഘാലയ, നാഗാലാന്റ്, ഒറീസ്സ, തമിഴ്നാട്, ഉത്തരാഞ്ചൽ, ഉത്തർപ്രദേശ്, പശ്ചിമബംഗാൾ എന്നിവയാണ് ആ സംസ്ഥാനങ്ങൾ.
എട്ടാം പഞ്ചവസ്തരപദ്ധതിയിൽ 23കോടി രൂപ നീക്കിവച്ച സ്ഥാനത്ത് പത്താം പഞ്ചവത്സരപദ്ധതിയിൽ 60 കോടി രൂപ നീക്കിവച്ചു.
Baitarini ER South Orissa ER in Orissa , Lemru Badalkhod in Chattisgarh and Ganga-Jamuna (Shiwalik) ER in U.P , Khasi ER in Meghalaya എന്നീ 6 പുതിയ ആനസംരക്ഷണകേന്ദ്രങ്ങൾ ഇനിയും പ്രഖ്യാപിക്കുവാനുണ്ട്.
2005 ഫെബ്രുവരിയിലാണ് ആദ്യമായി ഈ സംരക്ഷണകേന്ദ്രങ്ങളിൽ ആനകളുടെ കണക്കെടുപ്പു നടന്നത്.
21200 ലും താഴെയാണ് അന്ന് ആനകളുടെ എണ്ണം രേഖപ്പെടുത്തിയത്.
ലക്ഷ്യങ്ങൾ പാരിസ്ഥിതികപ്രദേശങ്ങൾ സംരക്ഷിക്കുക.
മനുഷ്യനും ആനകളും തമ്മിലുള്ള സംഘർഷങ്ങൾ ലഘൂകരിക്കുക ശാസ്ത്രീയമാർഗ്ഗങ്ങൾ ഉപയോഗിച്ച് ആനകളെ പരിപൂർണ്ണമായി സംരക്ഷിക്കുക ആനകൾ വസിക്കുന്ന പ്രദേശങ്ങളിൽ പരിസ്ഥിതിസംരക്ഷണനിലവാരമുള്ള വികസനപ്രവർത്തനങ്ങൾനടത്തുക ആനകളെപ്പറ്റി ഉയർന്ന നിലവരത്തിലുള്ള ബോധവൽക്കരണപ്രവർത്തനങ്ങൾ നടത്തുക അസാധാരണമായ മരണങ്ങൾ ഒഴിവാക്കുക.
പ്രധാനസംരക്ഷണകേന്ദ്രങ്ങൾ
ആനകുളം
കൊല്ലം ജില്ലയിലെ കിഴക്കൻ മലയോര പ്രദേശങ്ങളിൽപ്പെട്ട പിറവന്തൂർ ഗ്രാമപഞ്ചായത്തിൽ അലിമുക്ക് വാർഡിൽ ഉൾപ്പെട്ട പ്രദേശമാണ് ആനകുളം .
പിറവന്തൂർ പഞ്ചായത്തിലെ അലിമുക്ക് വാർഡിൽ പഞ്ചായത്ത് ആസ്ഥാനമായ അലിമുക്ക് ജംഗ്ഷന് സമീപം ആനകുളം ദേശം സ്ഥിതി ചെയ്യുന്നു.
ആനകുളം ദേശം രണ്ട് കരകളിലായ് സ്ഥിതി ചെയ്യുന്നു.
അലിമുക്ക് ജംഗ്ഷനിൽ നിന്നും പടയണിപ്പാറ പോകുന്ന ഭാഗം ആനകുളം കിഴക്കേക്കര എന്നും പുന്നലയ്ക്ക് പോകുന്ന ഭാഗം ആനകുളം പടിഞ്ഞാറേക്കര എന്നും അറിയപ്പെടുന്നു.
ആനകുളം കിഴക്കേക്കര ഭാഗത്ത് ആനകുളം ശ്രീദുർഗ്ഗാദേവി ക്ഷേത്രം സ്ഥിതി ചെയ്യുന്നു.
ആനകുളം പടിഞ്ഞാറേക്കരയിൽ പണ്ട്കാലങ്ങളിൽ ആനയടക്കമുള്ള വന്യജീവികൾ വെള്ളം കുടിക്കാൻ വരാറുള്ള ഒരു ഭാഗമുണ്ടായിരുന്നതായി പറയപ്പെടുന്നു.
ഇതാവാം ഈ പ്രദേശത്തിന് ആനകുളം എന്ന നാമം സിദ്ധിക്കാൻ കാരണമായതെന്ന് കരുതപ്പെടുന്നു.
എന്നാൽ ദശകങ്ങളായ് ആനയടക്കമുള്ള പ്രധാന വന്യജീവികളൊന്നും തന്നെ ഇവിടെ കാണാറില്ല എന്നുള്ളതും കൗതുകകരമായ ഒരു വസ്തുതയാണ്.
പ്രകൃതിയോട് ഇഴചേർന്ന പ്രദേശമാണെങ്കിൽപ്പോലും ഇവിടെ കാര്യമായ വന്യജീവി ആക്രമണങ്ങൾ ഒന്നുംതന്നെ കാണാൻ സാധിക്കുന്നില്ല.
കൃഷിയാണ് പ്രധാന വരുമാനമാർഗ്ഗമെങ്കിലും ആളുകൾ മറ്റു മേഖലകളിലും തങ്ങളുടേതായ വ്യക്തിമുദ്ര പതപ്പിച്ചിട്ടുണ്ട്.
കൃഷിയോടൊപ്പം കന്നുകാലിവളർത്തലും ഇവിടെ സജീവമാണ്.
മാംസഭോജികളായ മൃഗങ്ങളുടെ സാനിദ്ധ്യം ഇല്ലാത്തതിനാൽ ഇതും വളരെ സുഗമമായി നടക്കുന്നു.
ആവശ്യത്തിന് മഴ ലഭിക്കുന്ന പ്രദേശമാണിവിടം.
കൂടാതെ വയലുകളുടെയും തോടുകളുടെയും സാനിദ്ധ്യം ഉള്ളതിനാൽ കിണറുകളിൽ ആവശ്യത്തിന് ജലം ലഭ്യമാണ്.
കല്ലട ജലസേചന പദ്ധതി യുടെ വലതുകര കനാലിൻ്റെ ഭാഗമായി ഒരു സബ്കനാൽ ഈ പ്രദേശത്ത്കൂടി കടന്നുപോകുന്നു.
ഇതിന്റെ സാമീപ്യം വേനൽക്കാലത്തും പ്രദേശത്തെ ജലസമൃദ്ധമാക്കുന്നു.
മറ്റ് വിവരങ്ങൾ അലിമുക്ക് ആനകുളം ശ്രീദുർഗാദേവി ക്ഷേത്രം അലിമുക്ക് ആയിരവില്ലി ശ്രീമഹാദേവക്ഷേത്രം, പിറവന്തൂർ
ഇൻ വിവോ ഇംഗ്ലീഷ് വിലാസം https://ml.wikipedia.org/wiki/In_vivo
ടിഷ്യൂ സത്തിൽ അല്ലെങ്കിൽ ചത്ത ജീവികളിൽ നടത്തുന്ന പരീക്ഷണങ്ങളിൽ നിന്ന് വിഭിന്നമായി വിവിധ ജൈവ ഘടകങ്ങളുടെ ഫലങ്ങൾ വിലയിരുത്താൻ, മനുഷ്യർ ഉൾപ്പെടെയുള്ള മൃഗങ്ങൾ, സസ്യങ്ങൾ എന്നിങ്ങനെയുള്ള ജീവനുള്ള മുഴുവനായ ജീവജാലങ്ങളിലോ കോശങ്ങളിലോ നടത്തുന്ന പഠനങ്ങൾ ആണ് ഇൻ വിവോ ( ലാറ്റിൻ ഭാഷയിൽ "ജീവിക്കുന്നതിനുള്ളിൽ" എന്നാണ് അർഥം ) എന്ന് അറിയപ്പെടുന്നത്.
ഇതിന് പകരം ടെസ്റ്റ് ട്യൂബുകൾ മുതലായവ ഉപയോഗിച്ച് ഒരു ലബോറട്ടറി പരിതസ്ഥിതിയിൽ നടത്തുന്ന പഠനങ്ങൾ ഇൻ വിട്രോ ("ഗ്ലാസിന് ഉള്ളിൽ") എന്ന് അറിയപ്പെടുന്നു.
ഇൻ വിവോ ഗവേഷണത്തിന്റെ ഒരു ഉദാഹരണമാണ് ജീവനുള്ള എലികളിലോ മുയലുകളിലോ നടത്തുന്ന ഒരു പുതിയ മരുന്നിന്റെയോ ഉൽപ്പന്നത്തിന്റെയോ പരീക്ഷണം.
ജീവിച്ചിരിക്കുന്ന മനുഷ്യരിലെ ഇൻ വിവോ പരിശോധനയുടെ ഒരു ഉദാഹരണമാണ് മരുന്നുകളുടെ ക്ലിനിക്കൽ ട്രയലുകൾ.
തൽഫലമായി, മൃഗങ്ങളിലെ പരിശോധനയും ക്ലിനിക്കൽ ട്രയലുകളും ഇൻ വിവോ ഗവേഷണത്തിലെ പ്രധാന ഘടകങ്ങളാണ്.
ജീവനുള്ള ജീവിയിൽ ഒരു പരീക്ഷണത്തിന്റെ മൊത്തത്തിലുള്ള ഫലങ്ങൾ നിരീക്ഷിക്കുന്നതിന് ഇത് കൂടുതൽ അനുയോജ്യമാണ് എന്നതിനാൽ ഇൻ വിവോ ടെസ്റ്റിംഗ് പലപ്പോഴും ഇൻ വിട്രോയേക്കാൾ അനുകൂല/ പ്രതികൂല ഫലങ്ങളുടെ പഠനത്തിൽ കൂടുതൽ ഗുണകരമാണ്.
ഉദാഹരണത്തിന്, മരുന്ന് കണ്ടെത്തലിൽ, ഇൻ-വിവോ രീതിയിൽ ഫലപ്രാപ്തി പരിശോധിക്കുന്നത് നിർണായകമാണ്, കാരണം ഇൻ വിട്രോ പരിശോധനകൾ ചിലപ്പോൾ ഇൻ വിവോയിൽ അപ്രസക്തമായ ഡ്രഗ് കാൻഡിഡേറ്റ് തന്മാത്രകൾ (അത്തരം തന്മാത്രകൾക്ക്, ഉദാഹരണത്തിന്, കരളിലെ ദ്രുതഗതിയിലുള്ള കാറ്റബോളിസത്തിന്റെ ഫലമായി അവയുടെ ഇൻ വിവോ പ്രവർത്തന സൈറ്റിൽ എത്താൻ കഴിയില്ല) വഴി തെറ്റിദ്ധരിപ്പിക്കുന്ന ഫലങ്ങൾ നൽകാം.
ഇംഗ്ലീഷ് മൈക്രോബയോളജിസ്റ്റ് പ്രൊഫസർ ഹാരി സ്മിത്തും അദ്ദേഹത്തിന്റെ സഹപ്രവർത്തകരും 1950-കളുടെ മധ്യത്തിൽ, ബാസിലസ് ആന്ത്രാസിസ് ബാധിച്ച മൃഗങ്ങളിൽ നിന്നുള്ള സ്റ്റെറെയിൽ സെറം ഫിൽട്രേറ്റുകൾ മറ്റ് മൃഗങ്ങൾക്ക് മാരകമാണെന്ന് കണ്ടെത്തി, അതേസമയം ഇൻ വിട്രോ രീതിയിൽ വളർത്തിയ അതേ ജീവികളിൽ നിന്നുള്ള കൾച്ചർ ദ്രാവകത്തിന്റെ സത്ത് മാരകമായിരുന്നില്ല.
ഇൻ വിവോ പരീക്ഷണങ്ങളിലൂടെ ആന്ത്രാക്‌സ് ടോക്‌സിന്റെ ഈ കണ്ടെത്തൽ സാംക്രമിക രോഗത്തിന്റെ രോഗകാരിയെക്കുറിച്ചുള്ള പഠനങ്ങളിൽ വലിയ സ്വാധീനം ചെലുത്തി.
ഇൻ വിവോ , എക്സ് വിവോ ഗവേഷണങ്ങൾ
മൈക്രോബയോളജിയിൽ , ബയോപ്സികളിൽ നിന്ന് ഉരുത്തിരിഞ്ഞ കൾച്ചർഡ് സെല്ലുകൾ പോലെയുള്ള ഐസോലേറ്റ് ചെയ്ത ലൈവ് കോശങ്ങളേക്കാൾ , ഒരു മുഴുവൻ ജീവിയിലും നടത്തിയ പരീക്ഷണങ്ങളെ സൂചിപ്പിക്കാൻ ഇൻ വിവോ എന്ന പദം പലപ്പോഴും ഉപയോഗിക്കുന്നു.
ഈ സാഹചര്യത്തിൽ, കൂടുതൽ നിർദ്ദിഷ്ട പദം എക്സ് വിവോ ആണ്.
കോശങ്ങൾ തകരാറിലാകുകയും വ്യക്തിഗത ഭാഗങ്ങൾ പരീക്ഷിക്കുകയോ വിശകലനം ചെയ്യുകയോ ചെയ്യുമ്പോൾ, ഇത് ഇൻ വിട്രോ എന്നറിയപ്പെടുന്നു.
ഇതും കാണുക എക്സ് വിവോ ഇൻ നാച്ചുറ ഇൻ ഓവോ ഇൻ പാപ്പിറോ ഇൻ സിലിക്കോ ഇൻ സിമുലാക്ര ഇൻ സൈറ്റു ഇൻ യൂട്ടറോ ഇൻ വിട്രോ ഇൻ വിവോ ഇമേജിംഗ് വിവിസെക്ഷൻ അവലംബം
ഇൻ സിലിക്കോ ഇംഗ്ലീഷ് വിലാസം https://ml.wikipedia.org/wiki/In_silico കക്സാലിന്റെ ന്യൂറോണൽ ബ്രാഞ്ചിംഗിന്റെ നിയമങ്ങൾ ഉപയോഗിച്ച് ഇൻ സിലിക്കോ രീതിയിൽ സൃഷ്ടിക്കപ്പെട്ട സിന്തറ്റിക് പിരമിഡൽ ഡെൻഡ്രൈറ്റുകൾ
ബയോളജിയിലും മറ്റ് ശാസ്ത്രങ്ങളിലും പ്രയോഗിക്കുന്ന, കമ്പ്യൂട്ടറിലോ കമ്പ്യൂട്ടർ സിമുലേഷൻ വഴിയോ നടത്തുന്ന പരീക്ഷണം അല്ലെങ്കിൽ പഠനം ആണ് ഇൻ സിലിക്കോ പരീക്ഷണം.
ഇതിലെ സിലിക്കോ എന്ന പദം കമ്പ്യൂട്ടർ ചിപ്പുകളിലെ സിലിക്കണിനെ പരാമർശിക്കുന്നു.
ജീവശാസ്ത്രത്തിൽ (പ്രത്യേകിച്ച് സിസ്റ്റം ബയോളജി) സാധാരണയായി ഉപയോഗിക്കുന്ന ഇൻ വിവോ , ഇൻ വിട്രോ , ഇൻ സൈറ്റു എന്നീ ലാറ്റിൻ പദസമുച്ചയങ്ങളുടെ രീതിയിൽ 1987-ൽ സൃഷ്ടിക്കപ്പെട്ടത് ആണ് ഇത്.
1987-ൽ ലോസ് അലാമോസ് നാഷണൽ ലബോറട്ടറിയിലെ സെന്റർ ഫോർ നോൺലീനിയർ സ്റ്റഡീസിലെ കൃത്രിമ ജീവിതം എന്ന  വിഷയത്തെക്കുറിച്ചുള്ള ഒരു വർക്ക്ഷോപ്പിന്റെ പ്രഖ്യാപനത്തിൽ, കൃത്രിമ ജീവിതത്തെ വിവരിക്കാൻ ക്രിസ്റ്റഫർ ലാങ്ടൺ ആണ് ഈ പദപ്രയോഗം ആദ്യമായി ഉപയോഗിക്കുന്നത്.
1989 ൽ, ന്യൂ മെക്സിക്കോയിലെ ലോസ് അലാമോസിൽ നടന്ന "സെല്ലുലാർ ഓട്ടോമാറ്റ: തിയറി ആൻഡ് ആപ്ലിക്കേഷൻസ്" എന്ന വർക്ക്ഷോപ്പിൽ " ഡിഎൻഎ , ആർഎൻഎ ഫിസിക്കോകെമിക്കൽ കൺസ്ട്രെയിൻസ്, സെല്ലുലാർ ഓട്ടോമാറ്റ ആൻഡ് മോളിക്യുലാർ എവല്യൂഷൻ" റിപ്പോർട്ട് അവതരിപ്പിക്കവേ മെക്സിക്കോയിലെ നാഷണൽ ഓട്ടോണമസ് യൂണിവേഴ്സിറ്റി ഓഫ് മെക്സിക്കോയിലെ ഗണിതശാസ്ത്രജ്ഞനായ പെഡ്രോ മിറമോണ്ടസ്, പൂർണ്ണമായും ഒരു കമ്പ്യൂട്ടറിൽ നടത്തിയ ജീവശാസ്ത്രപരമായ പരീക്ഷണങ്ങളെ സൂചിപ്പിക്കാൻ ഈ പദപ്രയോഗം ആദ്യമായി ഉപയോഗിച്ചു.
ഈ കൃതി പിന്നീട് മിറാമോണ്ടസ് തന്റെ പ്രബന്ധമായി അവതരിപ്പിച്ചു.
യൂറോപ്യൻ കമ്മ്യൂണിറ്റിയുടെ കമ്മീഷൻ ബാക്ടീരിയൽ ജീനോം പ്രോഗ്രാമുകൾ സൃഷ്ടിക്കുന്നതിനെ പിന്തുണയ്ക്കുന്നതിനായി എഴുതിയ ധവളപത്രങ്ങളിൽ ഇൻ സിലിക്കോ എന്ന പദപ്രയോഗം ഉപയോഗിച്ചിട്ടുണ്ട്.
1991-ൽ ഒരു ഫ്രഞ്ച് ടീം എഴുതിയതാണ് ഇൻ സിലിക്കോ പ്രത്യക്ഷപ്പെടുന്ന ആദ്യത്തെ റഫറൻസ് പേപ്പർ ഇൻ സിലിക്കോ പ്രത്യക്ഷപ്പെടുന്ന ആദ്യത്തെ റഫറൻസ് ചെയ്‌ത പുസ്തക അധ്യായം 1990-ൽ ഹാൻസ് ബി. സീബർഗ് എഴുതിയതാണ്.
ഇൻ സിലിക്കോ പദപ്രയോഗം യഥാർത്ഥത്തിൽ പ്രകൃതി അല്ലെങ്കിൽ ലബോറട്ടറി പ്രക്രിയകളെ (എല്ലാ പ്രകൃതി ശാസ്ത്രങ്ങളിലും) മാതൃകയാക്കുന്ന കമ്പ്യൂട്ടർ സിമുലേഷനുകളിൽ മാത്രമാണ് പ്രയോഗിച്ചത്, ഇത് കമ്പ്യൂട്ടർ ഉപയോഗിച്ച് പൊതുവായി ചെയ്യുന്ന കണക്കുകൂട്ടലുകളെ പരാമർശിക്കുന്നില്ല.
വെർച്വൽ സ്ക്രീനിംഗിനൊപ്പം മരുന്ന് കണ്ടെത്തൽ
വൈദ്യശാസ്ത്രത്തിലെ ഇൻ സിലിക്കോ പഠനങ്ങൾ, ചെലവേറിയ ലാബ് ജോലികളുടെയും ക്ലിനിക്കൽ പരീക്ഷണങ്ങളുടെയും ആവശ്യകത കുറയ്ക്കുന്നതിനൊപ്പം കണ്ടെത്തലിന്റെ നിരക്ക് വേഗത്തിലാക്കുകയ് ചെയ്യുമെന്ന് കരുതപ്പെടുന്നു.
ഇത് നേടാനുള്ള ഒരു മാർഗം മരുന്ന് പരീക്ഷണത്തിനുള്ള ഡ്രഗ് കാൻഡിഡേറ്റുകളെ കൂടുതൽ ഫലപ്രദമായി നിർമ്മിക്കുകയും പരിശോധിക്കുകയും ചെയ്യുക എന്നതാണ്.